Flestar flugustangir , í það minnsta einhendurnar , eru útbúnar einni græju sem er að margra mati ; algjörlega óþarft í besta falli . Sumir ganga svo langt að segja þessa græju ; hryðjuverk á góðri hönnun . Við erum að tala um flugulykkjuna sem er staðsett rétt framan við handfangið á stönginni . Yfirlýstur tilgangur þessarar lykkju er að krækja flugunni í hana þegar veiðimaðurinn kýs að draga inn línuna , annað hvort við göngu eða við lok veiði . Jamm , þetta er auðvitað gott og blessað ef þú ert með styttri taum en sem nemur lengd stangarinnar . Hvers vegna ? Jú , vegna þess að ef lengd taumsins er lengri en stöngin lenda skil taums og línu fyrir innan efstu , jafnvel næst-efstu lykkju stangarinnar og það verður erfiðara en ella að koma línunni fram úr efstu lykkju heldur en ella . Annað vandamál sem þetta getur skapað er að ef taumurinn , sem oftar en ekki er úr eingirni , fer í gegnum efstu lykkjuna kemur brot í hann , jafnvel aðeins á skömmum tíma . Þessu broti er ekki svo auðvelt að ná úr taum þegar það er á annað borð komið í hann . Til að komast hjá þessum vandamálum má alveg hugsa sér að að skilja alltaf eftir sem svarar einu feti af línu fram úr efstu lykkju þegar línan er gerð upp á hjólið og í stað þess að festa fluguna í þessa ólukkans lykkju , þá má alveg hugsa sér að smeygja línunni einu sinni utan um handfangið rétt aftan við hjólið og festa síðan fluguna í hentuga lykkju hvar sem er upp eftir stönginni . Með þessu má komast hjá báðum ofangreindra vandamála . 09.08.2012 – Urriði : Vinur minn sýndi mér þetta “ trick ” seinasta sumar og það er ótrúlega hvað svona lítið smáatriði hefur auðveldað mér lífið í sumar Svar : Já , þetta er meira en lífsnauðsynlegt fyrir röltara eins og mig og hefur breytt miklu eftir að ég tamdi mér þetta .